rejauldu/bengali-wikipedia huggingface dataset:
সৈয়দ গোলাম কিবরিয়া (১৭ জানুয়ারি ১৯৩৩ - ৩১ মে ১৯৯৬) ছিলেন বাংলাদেশী সাংবাদিক ও রাজনীতিবিদ। বাংলা ভাষা আন্দোলনে অবদানের জন্য বাংলাদেশ সরকার তাকে ২০১৬ সালে মরণোত্তর একুশে পদকে ভূষিত করে।  প্রারম্ভিক জীবন গোলাম কিবরিয়া ১৯৩৩ সালের ১৭ই জানুয়ারি মাদারীপুর জেলায় তার নানার বাড়িতে জন্মগ্রহণ করেন। তার পিতা সৈয়দ মোছাদ্দের আলী এবং মাতা মোসাঃ হাজেরা খাতুন। তিনি মাদারীপুর ইউনাইটেড ইসলামিয়া উচ্চ বিদ্যালয় থেকে ম্যাট্রিক পাস করেন। পরবর্তী কালে তিনি বরিশাল বি.এম. কলেজ থেকে উচ্চ মাধ্যমিক পাস করেন এবং একই কলেজ থেকে স্নাতক ডিগ্রি লাভ করেন।  তিনি ১৯৫১-৫২ সালে বরিশাল বি.এম. কলেজের নির্বাচিত সহ-সভাপতি ছিলেন এবং বরিশাল জেলা ছাত্রলীগের সভাপতি ছিলেন। কিবরিয়া ১৯৫২ সালে বাংলা ভাষা আন্দোলন চলাকালীন বাকেরগঞ্জ জেলা সর্বদলীয় রাষ্ট্রভাষা সংগ্রাম পরিষদ-এর আহ্বায়ক হিসেবে নেতৃত্ব দেন। ১৯৭১ সালে বাংলাদেশের স্বাধীনতা যুদ্ধের পূর্বে অসহযোগ আন্দোলনেও তিনি নেতৃত্ব দেন। এই সময়ে তিনি গৌরনদী থানা সর্বদলীয় সংগ্রাম পরিষদের যুগ্ম আহ্বায়ক ছিলেন।  কর্মজীবন কিবরিয়া দৈনিক আজাদ ও দৈনিক ভোরের কাগজের ভারপ্রাপ্ত সম্পাদকের দায়িত্ব পালন করেন। দীর্ঘকাল তিনি সাপ্তাহিক দুর্জয় পত্রিকার ব্যবস্থাপনা সম্পাদক হিসেবে দ্বায়িত্ব পালন করেছেন।  ব্যক্তিগত জীবন তার চার কন্যা ও তিন পুত্র সন্তান রয়েছে। তিনি ১৯৯৬ সালের ৩১শে মে মৃত্যুবরণ করেন।  পুরস্কার  ভাষা আন্দোলনে একুশে পদক (২০১৬, মরণোত্তর)  তথ্যসূত্র  বিষয়শ্রেণী:১৯৩৩-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:বাংলাদেশী সাংবাদিক বিষয়শ্রেণী:মাদারীপুর জেলার রাজনীতিবিদ বিষয়শ্রেণী:ভাষা আন্দোলনে একুশে পদক বিজয়ী বিষয়শ্রেণী:একুশে পদক বিজয়ী
থাম্ব|ডান|আন্তর্জাতিক একক পদ্ধতি এসআই একক থাম্ব|মেট্রিক একক পরিমাপের যন্ত্রপাতি আন্তর্জাতিক একক পদ্ধতি সংক্ষেপে এস.আই. (ফরাসি ভাষায় Système International) একক নামে পরিচিত। মেট্রিক একক এর আধুনিক সংস্করণ হল SI একক। SI এর পুর্ণরুপ "Système International d' Unit। দৈনন্দিন জীবনে ব্যবসা ও বিজ্ঞানে এটি পৃথিবীর "সবচেয়ে বহুল ব্যবহৃত একক পদ্ধতি।  ১৯৬০ সালে SI একক অর্থাৎ মিটার-কিলোগ্রাম-সেকেন্ড (MKS) পদ্ধতি, সেন্টিমিটার-গ্রাম-সেকেন্ড (CGS) অর্থাৎ Metric এককের পরিবর্তে চালু হয়। প্রামাণিক, মো. গোলাম হোসেন ও উদ্দিন, দেওয়ান নাসির এবং ইসলাম, রবিউল ২০১৯. পদার্থবিজ্ঞান প্রথম পত্র: একাদশ ও দ্বাদশ শ্রেণি. (পঞ্চম সংস্করণ). অক্ষর-পত্র প্রকাশনী, ঢাকা.   এস.আই. মৌলিক এককসমূহ   আন্তর্জাতিক একক পদ্ধতি (International System of Units-SI) সাতটি মৌলিক ভৌত একক চিহ্নিত করেছে, যা থেকে অন্যান্য লব্ধ এককসমূহকে বর্ণনা করা যায়। এই সাতটি মৌলিক একক “এস আই বর্ণিত একক (SI derived units)” বা “এস আই একক” নামে পরিচিত। নিচে বর্ণিত এককগুলো হলো মৌলিক এস আই একক, এরা মাত্রার দিক দিয়ে স্বাধীন।  নামচিহ্নরাশিমাত্রাবর্ণনাউৎপত্তিকালীন বর্ণনা কিলোগ্রামkgভর[M]কেবল ভৌত ধ্রুবকসমূহের ওপর ভিত্তি করে প্রতিষ্ঠিত এককের একটি সুসঙ্গত ব্যবস্থায় পূর্বে নির্ধারিত সেকেন্ড এবং মিটার–এককদ্বয়ের সাপেক্ষে যে পরিমাণ ভরের জন্য প্ল্যাঙ্কের ধ্রুবক নির্ভুলভাবে এস.আই. একক 6.62607015×10−34 পাওয়া যায়, তাকে ১ কিলোগ্রাম বলে। ফ্রান্সের সাভ্রেতে অবস্থিত ওজন ও পরিমাপের আন্তজাতিক সংস্থার অফিসে এর আদর্শ অবস্থিত. সেকেন্ডs সময়[T]শূন্য কেলভিন তাপমাত্রায় একটি অনুত্তেজিত সিজিয়াম ১৩৩ পরমাণুর ৯,১৯২,৬৩১,৭৭০ টি স্পন্দন সম্পন্ন করতে যে সময় লাগে, তাকে ১ সেকেন্ড বলে। Defined by: 13th CGPM (1967-1968) Resolution 1, CR 103২৪ ঘণ্টায় এক দিন, ৬০ মিনিটে এক ঘণ্টা আবার ৬০ সেকেন্ডে এক মিনিট। এক সেকেন্ড হলো এক দিনের ১/(২৪×৬০×৬০) অংশ। মিটারm দূরত্ব[L]১/২৯,৯৭,৯২,৪৫৮ সেকেন্ডে বায়ু শূন্য স্থানে আলো যে পথ অতিক্রম করে, তা-ই হলো এক মিটার এবং এটি ১০০ সেন্টিমিটারের সমান(প্রায় ৩৯.৩৭ ইঞ্চি)। Defined by: 17th CGPM (1983) Resolution 1, CR 97পৃথিবীর বিষুবরেখা হতে প্যারিসের উপর দিয়ে উত্তর মেরুগামী কাল্পনিক রেখার ১/১,০০,০০,০০০ অংশ হলো এক মিটার। অ্যাম্পিয়ারA তড়িৎ প্রবাহ[I]বায়ুশূন্য স্থানে এক মিটার দূরত্বে অবস্থিত অসীম দৈর্ঘ্যের এবং উপেক্ষণীয় প্রস্থচ্ছেদের দুইটি সমান্তরাল সরল পরিবহীর প্রত্যেকটিতে যে পরিমাণ তড়িৎ প্রবাহ চালালে পরস্পরের মধ্যে প্রতি মিটার দৈর্ঘ্যে ২×১০−৭ নিউটন বল উৎপন্ন হয় তাকে ১ অ্যাম্পিয়ার বলে।  কেলভিনKতাপমাত্রা[Q]পানির ত্রৈধ বিন্দুর (অর্থাৎ যে তাপমাত্রায় পানি কঠিন, তরল ও বায়বীয় তিন অবস্থাতেই থাকে) তাপমাত্রার  অংশ হলো এক কেলভিন।  Defined by: 13th CGPM (1967) Resolution 4, CR 104সমুদ্র সমতলে পানির গলনাংক ও স্ফুটনাংকের মধ্যবর্তী তাপমাত্রার ১/১০০ অংশ হল ১ কেলভিন। মোল molপদার্থের পরিমাণযে পরিমাণ ০.০১২ কিলোগ্রাম কার্বন ১২ তে অবস্থিত পরমাণুর সমান সংখ্যক প্রাথমিক ইউনিট (যেমন: পরমাণু, অণু, আয়ন, ইলেকট্রন ইত্যাদি বা এগুলোর নির্দিষ্ট কোন গ্রুপ) থাকে, তবে তাকে ১ মোল বলে। এই সংখ্যাটি(NA) হলো প্রায় ৬.০২২১৪১৫×১০২৩ মোল।  ক্যান্ডেলা cd দীপন তীব্রতা[J]কোনো ৫৪০×১০১২হার্টজ কম্পাঙ্কের শুদ্ধ এক কম্পাঙ্ক আলোক উৎসের দীপ্তির বিকিরণ তীব্রতা ১/৬৮৩ ওয়াট/স্টেরাডিয়ান হলে তার তীব্রতাকে এক ক্যান্ডেলা বলে হবে। ক                                        তথ্যসূত্র   বিষয়শ্রেণী:এস আই একক বিষয়শ্রেণী:একক পদ্ধতি বিষয়শ্রেণী:আন্তর্জাতিক মান
স্যার আশুতোষ সরকারি কলেজ চট্টগ্রামের বোয়ালখালীতে অবস্থিত একটি প্রাচীন শিক্ষাপ্রতিষ্ঠান। ১৯৩৯ সালে  এই কলেজ প্রতিষ্ঠিত হয়। উপমহাদেশের বিশিষ্ট শিক্ষাবিদ স্যার আশুতোষ মুখোপাধ্যায়ের নামানুসারে কলেজের নামকরণ করা হয়েছে। এটি বোয়ালখালী উপজেলার প্রথম কলেজ।   ইতিহাস স্যার আশুতোষ কলেজের প্রতিষ্ঠাতা রেবতী রমণ দত্ত ছিলেন রসিক চন্দ্র দত্তের জ্যেষ্ঠপুত্র। ‘কানুনগোপাড়া এডুকেশন সোসাইটি’র সহযোগিতায় ১৯৩৯ খৃষ্টাব্দে এই কলেজটি প্রতিষ্ঠিত হয়। কলেজের নামকরণ করা হয় তাঁরই পরম শ্রদ্ধাভাজন শিক্ষক এবং কলিকাতা বিশ্ববিদ্যালয়ের ভাইস চ্যান্সেলর স্যার আশুতোষ মুখোপাধ্যায়ের নামে।   স্যার আশুতোষ কলেজ চট্টগ্রামের সর্বপ্রথম ও সর্ববৃহৎ সরকারি কলেজ। প্রতিষ্ঠার পর থেকে দীর্ঘদিন পর্যন্ত কলেজটি গ্রামাঞ্চলে একটি দর্শনীয় স্থান ছিল। কলেজের ভবনসমূহ, বিশাল খেলার মাঠ, পাকাঘাট সমেত একধিক পুষ্করিণী, আবাসিক ছাত্রদের ছাত্রাবাস এ সমন্তই দর্শকদের চমৎকৃত করে তুলতো।  অঞ্চলের প্রত্যন্ত  থেকে ছাত্র ছাত্রীরা কলেজে পড়াশুনার জন্য আসতো । আসা যাওয়া চৌদ্দ পনেরো মাইল রাস্তা তাদের দৈনিক অতিক্রম করতে হতো । অনেক ক্ষেত্রে সকাল আটটায় তাদের কলেজের উদ্দেশ্যে রওনা দিত হতো।সকাল বেলা ভাত খেয়ে কলেজে আসা প্রায়ই সম্ভব হতো না । অনেক সময় পান্থা ভাত নিয়ে আসতে হতো ।   তথ্যসূত্র   বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:বোয়ালখালী উপজেলার শিক্ষাপ্রতিষ্ঠান বিষয়শ্রেণী:১৯৩৯-এ ব্রিটিশ ভারতে প্রতিষ্ঠিত বিষয়শ্রেণী:১৯৩৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র বিষয়শ্রেণী:চট্টগ্রাম শিক্ষা বোর্ডের অন্তর্ভুক্ত কলেজ
চিত্তুর () ভারতের কেরালা রাজ্যের পালঘাট জেলার একটি শহর ও পৌরসভা এলাকা। ভারতের কেরালা রাজ্যের ১৪ টি জেলার মধ্যে পলক্কাদ জেলা। এছাড়াও,২০০৬ সাল থেকে এটি কেরালার বৃহত্তম জেলা। পালঘাট শহরটি জেলার সদর দপ্তর। পালঘাট উত্তর-পশ্চিমে উত্তরপশ্চিমে মালপুরুম জেলা, দক্ষিণ-পশ্চিমে ত্রিশুর জেলা, পূর্বে উত্তর-পূর্বে নিলগিরিস জেলা, এবং পূর্বে তামিলনাড়ুর কোয়ম্বাটুর জেলার সীমানা। ২০১১ সালের আদমশুমারি অনুসারে জেলাটি ২৪.৪% শহুরে। এই জেলাটি " কেরালার গ্র্যানারি" এবং "কেরালার চালের বাটি" নামে পরিচিত। [2]   জনসংখ্যার উপাত্ত  ভারতের ২০০১ সালের আদম শুমারি অনুসারে চিত্তুর-থাথমঙ্গলম শহরের জনসংখ্যা হল ৩১,৮৮৪ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে চিত্তুর-থাথমঙ্গলম এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
অ্যালুমিনিয়াম সেলেনাইড হল একটি অজৈব যৌগ যার রাসায়নিক সংকেত Al2Se3।   প্রস্তুতি  এটি একটি কঠিন পদার্থ যা  উপাদানের মিশ্রণকে প্রজ্বলিত করে প্রস্তুত করা হয় :   2Al + 3Se → Al2Se3  বিশুদ্ধ যৌগটি সাদা, তবে সাধারণ নমুনাগুলি রঙিন। অ্যালুমিনিয়াম সেলেনাইডের নমুনাগুলিকে অবশ্যই আর্দ্রতা থেকে রক্ষা করতে হবে, কারণ যৌগটি খুব সহজে হাইড্রোলাইজ হয়ে অত্যন্ত বিষাক্ত হাইড্রোজেন সেলেনাইড গ্যাস তৈরি করে:Langner, Bernd E. (2005) "Selenium and Selenium Compounds" in Ullmann's Encyclopedia of Industrial Chemistry, Wiley-VCH, Weinheim.    Al2Se3 + 3H2O → Al2O3 + 3H2Se   ব্যবহারসমূহ  Al2Se3 হাইড্রোজেন সেলেনাইডের পূর্বসূরি হিসাবে ব্যবহৃত হতো যা কঠিন সেলেনাইডকে অ্যাসিড এর সাথে বিক্রিয়া করালে তৈরি হয়।   নিরাপত্তা  অ্যালুমিনিয়াম সেলেনাইডকে আর্দ্রতা এবং বাতাস থেকে দূরে সংরক্ষণ এবং  ব্যবহার করা উচিত।   তথ্যসূত্র   বিষয়শ্রেণী:অ্যালুমিনিয়াম যৌগ বিষয়শ্রেণী:ইবিআই উৎস ছাড়া নিবন্ধ বিষয়শ্রেণী:সেলেনাইড
উহান রিয়ে () হল ২০২১ সালে নির্মিত একটি প্রচারণামূলক প্রামাণ্যচিত্র যা উহান, হুবেই, চীনে কোভিড-১৯ মহামারি সম্পর্কে বিশদ বর্ণনা প্রদান করে। ছবিটি পরিচালনা করেছেন কাও জিনলিং এবং সহ-প্রযোজনা করেছেন চীনা কমিউনিস্ট পার্টি এবং হুবেই প্রচার বিভাগ। উহান রিয়ে চীনে ২২ জানুয়ারি, ২০২১-এ মুক্তি পায়। চীনের বাইরে ছবিটি মুক্তি দেওয়ার পরিকল্পনা আছে কিনা তা এখনো জানা যায় নি।  উহান রিয়ে-এ চীনা অভিনেত্রী এবং গায়িকা ঝু জুনের "ইউ আর সো কাইন্ড" শিরোনামের একটি গান রয়েছে।   তথ্যসূত্র    বহিঃসংযোগ     ডুবানে উহান রিয়ে   বিষয়শ্রেণী:চীনা চলচ্চিত্র বিষয়শ্রেণী:২০২১-এর চলচ্চিত্র বিষয়শ্রেণী:২০২১-এর প্রামাণ্য চলচ্চিত্র
শেখ আবদুল আউয়াল বাংলাদেশ সুপ্রিম কোর্টের হাইকোর্ট বিভাগের একজন বিচারক।   জীবনের প্রথমার্ধ  আবদুল আউয়াল ১৯৬০ সালের ৪ জুন শেখ ইউসুফ আলী ও সালেহা বেগমের ঘরে জন্মগ্রহণ করেন। তিনি এমএ, এমএসএস ও আইন ডিগ্রি সম্পন্ন করেছেন।   কর্মজীবন  আবদুল আউয়াল ১৯৮৬ সালের ৩০ অক্টোবর জেলা আদালতের আইনজীবী হন।  ১০৮৯ সালের ২৬ ফেব্রুয়ারি, আবদুল আউয়াল বাংলাদেশ সুপ্রিম কোর্টের হাইকোর্ট বিভাগের আইনজীবী হন।  আবদুল আউয়াল ২০০৪ সালের ২৩ আগস্ট হাইকোর্ট বিভাগে অতিরিক্ত বিচারপতি হিসেবে নিয়োগ পান।  ২০০৬ সালের ২৩ আগস্ট, আবদুল আউয়াল হাইকোর্ট বিভাগের স্থায়ী বিচারপতি হন।  ২০০৮ সালের ২৬শে আগস্ট, আবদুল আউয়াল ও বিচারপতি তারিক উল হাকিম চাঁদাবাজির মামলায় সাবেক প্রধানমন্ত্রী খালেদা জিয়ার ছেলে তারেক রহমানকে জামিন দেন। আউয়াল ও বিচারপতি একেএম ফজলুর রহমান ২০০৮ সালের ৮ অক্টোবর সাইফুর রহমানকে হয়রানি না করতে সরকারকে নির্দেশনা দেন। ২০০৮ সালের ১৭ অক্টোবর, আবদুল আউয়াল ও বিচারপতি তারিকুল হাকিম সাবেক স্বরাষ্ট্রমন্ত্রী লুৎফুজ্জামান বাবরকে জামিন দেন, যাকে বিচারক সৈয়দ জাহেদ মনসুর অবৈধ অস্ত্র মামলায় ১৭ বছরের কারাদণ্ডে দণ্ডিত করেছিলেন।  ২০১৫ সালের ৮ মার্চ, আবদুল আউয়াল ও বিচারপতি আবু তাহের মোহাম্মদ সাইফুর রহমান ইসলামিক স্টেটের একজন রিক্রুট এবং হাইকোর্ট বিভাগের সাবেক বিচারপতি আবদুস সালাম মামুনের ছেলেকে জামিন দেন।  ২০১০ সালের ৩ মার্চ, আবদুল আউয়াল ও বিচারপতি মোঃ ইমান আলী বাংলাদেশের সংবিধানের পরিপন্থী উল্লেখ করে নারী ও শিশু নির্যাতন দমন (বিশেষ) আইন, ১৯৯৫-এর অধীনে মৃত্যুদণ্ডকে অবৈধ বলে ঘোষণা করেন, কারণ এই আইনে মৃত্যুদণ্ডের পাশাপাশি বিকল্প কোন শাস্তি নেই। বাংলাদেশ লিগ্যাল এইড অ্যান্ড সার্ভিসেস ট্রাস্ট এবং এই আইনের অধীনে মৃত্যুদণ্ডপ্রাপ্ত সুকুর আলীর দায়ের করা আবেদনের পরিপ্রেক্ষিতে এই রায় দেওয়া হয়।  ২০১৮ সালের ২১ জুলাই, আবদুল আউয়াল ও বিচারপতি ভীষ্মদেব চক্রবর্তী একটি রায়ে জামিন আদেশ জালিয়াতির সাথে আদালতের সাতজন কর্মচারীর জড়িত থাকার প্রমাণ পান। আউয়াল ও বিচারপতি ভীষ্মদেব চক্রবর্তী শহিদুল আলমকে জামিন দিয়েছিলেন।  ২০১৯ সালের ২১ জানুয়ারি, আবদুল আউয়াল ও বিচারপতি ভীষ্মদেব চক্রবর্তী ২১শে আগস্ট গ্রেনেড হামলায় জড়িত থাকার মামলায় পুলিশের দুই প্রাক্তন মহাপরিদর্শক আশরাফুল হুদা এবং শাহুদুল হকের জামিনের আবেদন গ্রহণ করেন।   তথ্যসূত্র   বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:২১শ শতাব্দীর বাংলাদেশী বিচারক বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি
অল সোলস কলেজ (ইংরেজি: All Souls College; প্রাতিষ্ঠানিক নাম: কলেজ অফ দ্য সোলস অফ অল দ্য ফেইথফুল ডিপার্টেড; ইংরেজি: College of the Souls of All the Faithful Departed) হল ইংল্যান্ডের অক্সফোর্ড বিশ্ববিদ্যালয়ের একটি কলেজ। এই কলেজের একটি স্বতন্ত্র বৈশিষ্ট্য হল, এখানকার সকল সদস্য স্বতশ্চলভাবেই এই কলেজের "ফেলো" (অর্থাৎ কলেজের পরিচালন পরিষদের পূর্ণাঙ্গ সদস্য) হন। এই কলেজে কোনও স্নাতক-স্তরের সদস্য নেই। কিন্তু প্রতি বছর অক্সফোর্ডের সাম্প্রতিক স্নাতক ও স্নাতকোত্তর ছাত্রছাত্রীরা একটি প্রতিযোগিতামূলক পরীক্ষার মাধ্যমে অল্প-সংখ্যক পরীক্ষা ফেলোশিপের জন্য আবেদন করতে পারেন। পরীক্ষাটিকে "বিশ্বের কঠিনতম পরীক্ষা" বলা হয়। যে শিক্ষার্থীরা পরীক্ষার পর উত্তীর্ণ হন তাঁদের একটি সাক্ষাৎকারের মাধ্যমে নির্বাচিত করা হয়।"Is the All Souls College entrance exam easy now?", The Guardian, 17 May 2010.   তথ্যসূত্র    বহিঃসংযোগ      Current Examination Fellows  Virtual Tour of All Souls College     বিষয়শ্রেণী:অক্সফোর্ড বিশ্ববিদ্যালয়ের কলেজ বিষয়শ্রেণী:১৫শ শতাব্দীতে প্রতিষ্ঠিত শিক্ষাপ্রতিষ্ঠান
চুনার উত্তর প্রদেশের মীর্জাপুর জেলার একটি নগর পালিকা পরিষদ (তহসিল)  শহর । এর অবস্থান ২৪°৪৭′ হতে ২৫°১৫′ উত্তর অক্ষাংশ এবং ৮২°৪২′ হতে ৮৩°১২′ পূর্ব দ্রাঘিমার মধ্যবর্তী। এর আয়তন ১৬৪৭.৫ বর্গ কিলোমিটার (৬৩৬ বর্গ মাইল)। চুনার শহর নিয়ে দু'টি শহর ও ৭৪৩ টি গ্রাম এর অন্তর্গত । চুনার শহর ২৫টি ওয়ার্ডে বিভক্ত। ২০১১ সালের জনগণনা অনুযায়ী এর মোট লোকসংখ্যা ৩৭১৮৫ জন, যার মধ্যে ১৯৬৪৭ জন পুরুষ আর ১৭৫৩৮ জন স্ত্রী। অনূর্ধ্ব ৬ বছরের শিশুর সংখ্যা ৪৯২৬ জন যা চুনারের মোট জনসংখ্যার ১৩.২৫% ; প্রতি ১০০০ পুরুষের নিরিখে নারীর সংখ্যা ৮৯৩, যেখানে রাজ্যে ৯১২ জনের তুলনায় খানিকটা পিছিয়ে। সাক্ষরতার হার ৭৬.৪৯% রাজ্যের ৭৬.৬৮% এর তুলনায় কিছুটা এগিয়ে।   ভৌগোলিক অবস্থান গঙ্গানদী এই তহসিলের মধ্য দিয়ে পশ্চিম হতে পূর্বে প্রবাহিত। এর দক্ষিণাংশ বিন্ধ্য-মালভূমির মধ্যভাগ পর্যন্ত বিস্তৃত। পশ্চিমে বিন্ধ্যপর্বত গঙ্গানদী অবধি এসেছে। পূর্বাংশে বহুদূর পর্যন্ত সমভূমি। জিরগো পাহাড় দক্ষিণ হতে উত্তরে চুনার শহরের গঙ্গাতীর পর্যন্ত বিস্তৃত। চুনারে বার্ষিক বৃষ্টিপাতের পরিমাণ ৮১৭ মিলিমিটার (৩২.৭ ইঞ্চি)। গ্রীষ্মকালীন গড় তাপমাত্রা ৩২° সেন্টিগ্রেড (৯০° ফারেনহাইট) ।  ঐতিহাসিক চুনার ঐতিহাসিক চুনার শহর গঙ্গা নদীর দক্ষিণ তীরে অবস্থিত। এটাই চুনার তহসিলের প্রধান শহর ও কার্যালয়। চুনার রেলপথে কাশী ও এলাহাবাদের সাথে যুক্ত।  চুনার দুর্গ বিখ্যাত চুনার দুর্গকে কেন্দ্র করে এই শহর ও তার পার্শ্ববর্তী অঞ্চলের ইতিহাস গড়ে উঠেছে। কথিত আছে উজ্জয়িনীরাজ বিক্রমাদিত্যের ভাই ভর্তিনাথ দুর্গটি স্থাপন করেন । মুঘল আমলে শেরশাহ দুর্গটি বিবাহের যৌতুক হিসাবে পান। এই দুর্গকে কেন্দ্র করে মুঘল ও পাঠানদের মধ্যে বহুবার যুদ্ধ সংঘটিত হয়েছে। অবস্থানগত কারণে তৎকালীন শাসকদের কাছে দুর্গটির আকর্ষণ ছিল দুর্নিবার। ১৫৭৫ খ্রিষ্টাব্দে আকবর দুর্গটি অধিকার করেন এবং তা অষ্টাদশ শতাব্দীর কিছুকাল পর্যন্ত মুঘলদের অধিকারে থাকে। পরে সেটি অযোধ্যার অধীনে যায়। পরিশেষে ১৭৬৪ খ্রিষ্টাব্দে বক্সারের যুদ্ধের পর চুনার দুর্গটি ইংরেজদের অধীনে আসে।  চুনারের দ্রষ্টব্য বিষয় thumb|300px|১৮০৩ সালে আঁকা চুনারগড়ের ছবি|left চুনার শহরের আনুমানিক ৪০% মানুষ বিভিন্ন ব্যবসা ও শিল্পকর্মে নিযুক্ত। শিল্পগুলির মধ্যে প্রস্তরশিল্প ও মৃৎশিল্পই প্রধান। বহু প্রাচীন কাল থেকেই চুনারের এই দুটি শিল্পের প্রসিদ্ধি সর্বজনবিদিত।Uttarpradesh Handicrafts Survey Monograph, Vol. XV, part VII A, no 3, Delhi, 1964. চুনার দুর্গটি ৩৬০ মিটার দীর্ঘ আর ১২০-১৬০ মিটার বিস্তৃত, দুর্গের বেশির ভাগ অংশই হিন্দুগৃহ আর মন্দিরের বিভিন্ন উপকরণ দ্বারা সজ্জিত। রেল-স্টেশনের কাছে দুর্গাকুণ্ড ও জীর্ণ নালার ধারে কামাক্ষা মন্দির অবস্থিত। নিকটের পর্বতগাত্রে হাতি, সিংহ ও ঘোড়ার বহু মূর্তি খোদিত আছে ; পিছনের দেওয়ালে প্রাপ্ত শিলালিপি গুপ্তযুগের বলেই অনুমান করা হয়। এছাড়াও কিছু দূরে দুর্গাখো নামক গুহাতে প্রতি বছর দুর্গাপূজার নবমীতে একটি মেলা হয়। এখানেও গুপ্তযুগের শিলালিপি পাওয়া গেছে। এছাড়াও চুনারে মীর্জা মুয়াজ্জীনের জুম্মা মসজিদ, গণেশ্বরনাথের মহাদেব মন্দির, শাহ কাশিম ফকিরের দরগাহ, ইফতি খাঁর মসজিদ ও আন্যান্য দ্রষ্টব্য স্থান আছে। THE Imperial Gazetteer of India, Vol X, Oxford, 1908 ;  তথ্যসূত্র
জ্যোতির্ময় বসু (১৯২০-১৯৮২) একজন ভারতীয় রাজনীতিবিদ ছিলেন, যিনি সিপিআইএমের রাজনীতির সাথে যুক্ত ছিলেন। তিনি ১৯৬৭ সাল থেকে মৃত্যুর আগ পর্যন্ত লোকসভায় ডায়মন্ড হারবার লোকসভা কেন্দ্রের লোকসভা সদস্য হিসেবে দায়িত্ব পালন করেছেন।  তথ্যসূত্র  বিষয়শ্রেণী:১৯২০-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:চতুর্থ লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:ষষ্ঠ লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ
মুহাম্মদ আব্দুল মতিন (জন্ম: ৩ মার্চ ১৯৬০) বাংলাদেশের একজন ইসলামী রাজনীতিবিদ, লেখক এবং গবেষক, যিনি এম. এ. মতিন বা আল্লামা এম. এ. মতিন নামে পরিচিত। তিনি বর্তমানে বাংলাদেশ ইসলামী ফ্রন্টের চেয়ারম্যান।  এম এ মতিন আশির দশকে প্রতিষ্ঠিত বাংলাদেশের সুন্নি ছাত্র সংগঠন বাংলাদেশ ইসলামী ছাত্র সেনার সভাপতি হিসাবে দায়িত্ব পালন করেন। সেই থেকে তিনি এদশের সুন্নি আন্দালনকে বেগবান করার জন্য কাজ করেন। ১৯৯০ সালের ২১শে ডিসেম্বর সুন্নি রাজনৈতিক দল বাংলাদেশ ইমলামী ফ্রন্ট গঠিত হলে তিনি দলটির আহ্বায়ক কমিটির আহ্বায়ক হিসাবে গুরুত্বপূর্ণ ভূমিকা পালন করেন। পরে কাউন্সিলের মাধ্যমে পূর্ণাঙ্গ কমিটি হলে তিনি দলটির মহাসচিব নির্বাচিত হন। ২০২২ সালের দলীয় কাউন্সিলে তিনি দলটির চেয়ারম্যান নির্বাচিত হন।   তথ্যসূত্র   বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী সুন্নি মুসলিম বিষয়শ্রেণী:বাঙালি রাজনীতিবিদ বিষয়শ্রেণী:বাঙালি মুসলিম বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:চট্টগ্রাম জেলার লেখক বিষয়শ্রেণী:চট্টগ্রাম জেলার ইসলামি ব্যক্তিত্ব বিষয়শ্রেণী:জামেয়া আহমদিয়া সুন্নিয়া কামিল মাদ্রাসার প্রাক্তন শিক্ষার্থী
তপন দেব সিংহ হলেন ভারতের পশ্চিমবঙ্গের একজন রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভার একজন সদস্য।  জীবনী তপন দেব সিংহ ১৯৯১ সালে কলকাতা বিশ্ববিদ্যালয় থেকে স্নাতক হন। তিনি ২০১৯ সালের ২৮ নভেম্বর কালিয়াগঞ্জ বিধানসভা কেন্দ্র থেকে পশ্চিমবঙ্গ বিধানসভার সদস্য হিসেবে নির্বাচিত হন। তার জয়ের মাধ্যমে প্রথমবারের মত কোনো তৃণমূল কংগ্রেস প্রার্থী কালিয়াগঞ্জ বিধানসভা কেন্দ্রের বিধায়ক হিসেবে নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:উত্তর দিনাজপুর জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
নিকোলাই আলেক্সিভিচ অস্ত্রয়ভস্কি (১৯০৪-১৯৩৬) সমাজতান্ত্রিক বাস্তবতা যুগের লেখক। তার বিখ্যাত উপন্যাস 'ইস্পাত' (How the Steel Was Tempered)। এই উপন্যাসের জন্য তিনি ১৯৩৫ সালে 'অর্ডার অব লেনিন-এ (Order of Lenin) ভূষিত হন।  জীবন  নিকোলাই অস্ত্রভ্‌স্কি ১৯০৪ সালে তৎকালীন সোভিয়েত ইউনিয়নের অন্তর্গত ইউক্রেনের অস্ট্রস শহরের ভিলিয়া গ্রামে একটি শ্রমিকশ্রেণি পরিবারে জন্মগ্রহণ করেন। নয় বছর বয়স পর্যন্ত সেখানেই তিনি স্কুলে যান এবং ১৯১৪ সালে তার পরিবার সমেত রেল স্থাপনার শহর শেপিতিভকায় চলে যান যেখানে তিনি রেলওয়েতে কাজ করা শুরু করেন। পরবর্তীতে তিনি ঐ রেল কোম্পানির রকটি শক্তি উৎপাদন কেন্দ্রের ইলেক্ট্রিশিয়ান হিসেবে পদন্নতি পান। ১৯১৭ সালে মাত্র তেরো বছর বয়সে তিনি বলশেভিক পার্টির সদস্য হন। সেই সময়ই তিনি একটি মারাত্বক রোগে আক্রান্ত হন যা তাকে পরবর্তীতে কিছুদিনের মধ্যেই অন্ধ এবং সয্যাশায়ী করে দেয়।  দাফতরিক নথি অনুযায়ী জার্মানরা যখন ১৯১৮ সালের বসন্তে তার শহর দখলে নিয়ে নেয় তখন তিনি স্থানীয় বলশেবিভ পার্টি সরিয়ে নেন। যুদ্ধে অনেকবার আহত এবং গুলিবিদ্ধ হওয়ায় তিনি মারাত্বক ভাবে অসুস্থ হন এবং অনেকবার চিকিৎসকদের দ্বারস্থ হন। তার নিজের লিখা জীবনীতে তিনি কখনই উল্লেখ করেননি যে তিনি রেড আর্মিতে কাজ করেছেন। অসুস্থতার দরূন ১৯২৯ সালের দিকে তিনি চিরতরে তার দৃষ্টিশক্তি হারান। দৃষ্টিশক্তি না থাকার পরেও ১৯৩০ সালের দিকে তিনি তার জীবনের প্রথন উপন্যাস হাউ দ্যা স্টিল ওয়াস টেম্পার্ড লিখা শুরু করেন। পরবর্তীতে তার উপন্যাস এবং লেখনির জন্য কমিউনিস্ট বিশ্বে ব্যাপক জনপ্রিয়তা পান এবং ১৯৩৫ সালে অর্ডার অফ লেনিন সম্মাননায় ভূষিত হন।  মারাত্বক অসুস্থতার দরূন ১৯৩৬ সালের ২২ ডিসেম্বর তিনি মৃত্যুবরণ করেন। মৃত্যুর আগে তিনি তার উপন্যাস বর্ন অফ দ্যা স্টোর্ম শেষ করে যেতে পারেন নি।   তথ্যসূত্র    বহিঃসংযোগ   Entry in the Encyclopedia of Soviet Writers  Jurij Mycyk. Did the Author of Pavka Korchagin Take Part in the Civil War?   Bohdan Dem′janchuk. How Ostrovsky Was Tempered   Petro Kraljuk. The “Steel” Man from Shepetivka    Svitlana Kabachynsjka. Life Free from Shame     বিষয়শ্রেণী:১৯০৪-এ জন্ম বিষয়শ্রেণী:১৯৩৬-এ মৃত্যু বিষয়শ্রেণী:২০শ শতাব্দীর পুরুষ লেখক বিষয়শ্রেণী:সোভিয়েত লেখক
নকরি.কম হল একটি ভারতীয় কর্মসংস্থান ওয়েবসাইট যা ভারত এবং মধ্যপ্রাচ্যে কাজ করে। এটি ১৯৯৭ সালের মার্চ মাসে ভারতীয় ব্যবসায়ী সঞ্জীব বিখচান্দানি দ্বারা প্রতিষ্ঠিত হয়েছিল।  নকরি.কম ভারতের বৃহত্তম কর্মসংস্থান ওয়েবসাইট।     ইতিহাস ও মাইলফলক  নকরি.কম ২৭ মার্চ ১৯৯৭ সালে চালু হয়েছিল। কোম্পানিটি একটি ফ্লোরলেস এমপ্লয়মেন্ট এক্সচেঞ্জ হিসাবে শুরু হয়েছিল। এটি জীবনবৃত্তান্ত, চাকরি এবং নিয়োগ পরামর্শদাতাদের একটি ডাটাবেস ছিল। চাকরিপ্রার্থীদের এবং নিয়োগের ব্যবস্থাপকদের সাথে দেখা করার একটি প্ল্যাটফর্ম হিসাবে কল্পনা করা হয়েছিল। প্রথমে পরিষেবাগুলি বিনামূল্যে থাকলেও ১৯৯৭ সালের অক্টোবরে বাণিজ্যিক হয়ে ওঠে।   আরও দেখুন    কর্মসংস্থান ওয়েবসাইট  কর্মসংস্থান ওয়েবসাইটের তালিকা   তথ্যসূত্র   বিষয়শ্রেণী:পেশাদার নেটওয়ার্ক বিষয়শ্রেণী:১৯৯৭-এ প্রতিষ্ঠিত ভারতীয় কোম্পানি বিষয়শ্রেণী:১৯৯৭-এ প্রতিষ্ঠিত ইন্টারনেট সম্পত্তি বিষয়শ্রেণী:ভারতের অনলাইন কোম্পানি বিষয়শ্রেণী:ভারতের অনলাইন বাজার বিষয়শ্রেণী:১৯৯৭-এ প্রতিষ্ঠিত ব্যবসায়িক পরিষেবা প্রদানকারী কোম্পানি বিষয়শ্রেণী:নয়ডা ভিত্তিক কোম্পানি বিষয়শ্রেণী:ভারতের কর্মসংস্থান ওয়েবসাইট
এখানে ১৮৯৮ থেকে ১৯০৯ সালের মধ্যে জাপানে নির্মিত প্রথম দিকের চলচ্চিত্রগুলির অসম্পূর্ণ তালিকা দেওয়া হয়েছে। অক্ষরক্রমিক সকল চলচ্চিত্রের জন্য বিভাগ:জাপানি চলচ্চিত্র দেখুন। ১৮৯৮ সালে প্রথম একটি সংক্ষিপ্ত তথ্যচিত্র তৈরি হয়। তারপর জাপানের বিখ্যাত কাবুকি ধারার চলচ্চিত্র তৈরি করা হয়। এভাবে বিশ্ব চলচ্চিত্র জগতের প্রথম ভাগে জাপানে চলচ্চিত্র শিল্প গড়ে ওঠে ও অগ্রগতি পায়।   ১৯৯৮-১৯০৯  শিরোনাম পরিচালক কাস্ট ধারা মন্তব্য ১৮৯৮ নুনো সরশি সংক্ষিপ্ত তথ্যচিত্র  ১৮৯৯ মমিজিগারি শিবাটা সুনেকিচি ওনো কিকুগোরো পঞ্চম, ইচিকাওয়া দাঞ্জুরো নবম কাবুকি ২০০৯ সালে একটি গুরুত্বপূর্ণ সাংস্কৃতিক সম্পত্তি হিসেবে গৃহীত।  অসাকা ডোনটাবড়ি নো জু  ওসাকা মাইকো নো ওডোরি  কাপুর  জিনজা মাচি জিক্কেই  জেনরোকু হানামি ওডোরি  কোয়ো না হাশি আতারি মুসাশিয়ারোকুসুকে ফুকুনাকামুরায় সিনেমাটোগ্রাফি করেছেন শিরো আসানো শিন কানোকো বোটান হিনোয়া সিনেমাটোগ্রাফি করেছেন শিরো আসানো আসাকুসা নাকামিসে সিনেমাটোগ্রাফি করেছেন শিরো আসানো ১৯০৮ তাইকোকি জুডানমে সাকিজি ইচিকাওয়া, কাসেন নাকামুরা, উতে নাকামুরা স্টুডিও: এম পাথে। ১৭ মিনিটের প্রিন্ট রয়েছে। ১৯০৯ গোবন তদানোবু শোজো মাকিনো মাতসুনোসুকে ওনো, ইচিতারো কাতাওকা, কিটসুরাকু আরাশি    তথ্যসূত্র    বহিঃসংযোগ    ইন্টারনেট মুভি ডাটাবেসে জাপানি ফিল্ম  বিষয়শ্রেণী:দশক অনুযায়ী জাপানি চলচ্চিত্রের তালিকা
দিলদার হুসেন (জন্ম ১৯৫৭) একজন পাকিস্তানি পার্সিউশনবাদী বা তবলা খেলোয়াড়।  তিনি প্রখ্যাত কাওয়ালি সংগীতশিল্পী প্রয়াত নুসরাত ফতেহ আলী খানের তবলাবাদক হিসাবে খ্যাতিমান। ১৯৯৭ সালে নুসরাত ফতেহ আলী খান মারা যাওয়ার আগ পর্যন্ত দিলওয়ান হুসেন তাঁর কাওয়ালি-গাওয়া দলে তাঁর জন্য তবলার বাজান। দিলদার হুসেন তবলা বাজানো সংগীত শিল্পীদের পাঞ্জাব ঘরানার অন্তর্ভুক্ত ছিল। Detailed Profile of Dildar Hussain (tabla player) Retrieved 4 February 2019   পেশা  তিনি ১৯৫৭ সালে পাকিস্তানের পাঞ্জাবের কাসুরে জন্মগ্রহণ করেছিলেন। দিলদার হুসেনের বাবাও তবলা-খেলোয়াড় ছিলেন। দিলদার হুসেন প্রথমে পাকিস্তানের পাঞ্জাব ঘরানার প্রখ্যাত প্রবীণ তবল-খেলোয়াড় ওস্তাদ আল্লা রাখার কাছ থেকে তবলা বাজানো শিখেছিলেন। তাঁর প্রথম অভিনয় ১৯৬৯ সালে ভারতে হয়েছিল। তারপরে তিনি ১৪ বছর বয়সে ১৯৭১ সালে নুসরাত ফতেহ আলী খানের মূল দলে যোগ দিয়েছিলেন এবং ৩০ বছর এই গোষ্ঠীর সাথে ছিলেন। দিলদার হুসেন নুসরত ফতেহ আলী খানের গ্রুপের সাথে তবলা বাজানোর সময় তবলা বাজানোর প্রশিক্ষণ ওস্তাদ নুসরাতের সাথেই চলতে থাকে। এখন, নুসরাত ফতেহ আলী খানের মৃত্যুর পরে ওস্তাদ দিলদার হুসেন তার ছেলেদের নিয়ে ঐতিহ্য বহন করেছেন। তার বড় ছেলে আবরার এবং তার কনিষ্ঠ পুত্র ইসরার পারিবারিক ঐতিহ্যমেনে চলেছেন এবং তারা বাবার মতো তবলার খেলোয়াড় হিসাবে কাজ করছেন।   আমিনাহ চিশতী নামে এক মার্কিন মহিলা, ২০০১ সালের পরে মাঝে মাঝে দিলদার হুসেনের কাছে এসেছিলেন, তাঁকে তবল বাজানোর শিল্প শেখাতে বললেন। ২০০৯ সালের দিকে যখন তাকে নুসরাত ফতেহ আলী খানের সংগীত ক্যাসেট দেওয়া হয় তখন কাওয়ালি ও সুফিবাদের প্রতি তার আগ্রহ শুরু হয়। কাওয়ালি সংগীত দ্বারা অনুপ্রাণিত, জেসিকা রিপার ইসলাম গ্রহণ করেছিলেন এবং তার নাম পরিবর্তন করে আমিনাহ চিশতী রাখেন। Sheer force of Qawwali forces Jessica to convert  The Nation (newspaper), Published 2 Feb 2011, Retrieved 4 February 2019 তিনি এবং তার কওয়ালি গোষ্ঠী ২০০১ সাল থেকে পাকিস্তানের বেশ কয়েকটি সুফি মাজার এবং উত্সবে পারফর্ম করেছে। First woman tabla player breaks social barriers (Aminah Chishti - a student of Dildar Hussain) The Express Tribune (newspaper), Published 5 Dec 2013, Retrieved 4 February 2019'US Qawwali band enthralls audience' (students of Dildar Hussain) Dawn (newspaper), Published 9 Dec 2013, Retrieved 4 February 2019   তথ্যসূত্র   বিষয়শ্রেণী:পাঞ্জাবি ব্যক্তি বিষয়শ্রেণী:তবলা বাদক বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম